CELEX: 32021D1944
Language: mt
Date: 2021-11-02 00:00:00
Title: Deċiżjoni (UE) 2021/1944 tal-Bank Ċentrali Ewropew tat-2 ta’ Novembru 2021 li temenda d-Deciżjoni (UE) 2020/1997 dwar l-approvazzjoni tal-volum ta’ ħrug ta’ muniti fl-2021 (BĊE/2021/48)

10.11.2021   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 397/26
               
            
         DEĊIŻJONI (UE) 2021/1944 TAL-BANK ĊENTRALI EWROPEW
         tat-2 ta’ Novembru 2021
         li temenda d-Deciżjoni (UE) 2020/1997 dwar l-approvazzjoni tal-volum ta’ ħrug ta’ muniti fl-2021 (BĊE/2021/48)
         IL-KUNSILL GOVERNATTIV TAL-BANK ĊENTRALI EWROPEW,
         Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 128(2) tiegħu,
         Billi:
         
                     (1)
                  
                  
                     Il-Bank Ċentrali Ewropew (BĊE) għandu d-dritt esklussiv mill-1 ta’ Jannar 1999 biex japprova l-volum ta’ muniti maħruġin mill-Istati Membri li l-munita tagħhom hija l-euro.
                  
               
                     (2)
                  
                  
                     Skont l-istimi tad-domanda għall-muniti tal-euro fl-2021 li l-Istati Membri li l-munita tagħhom hija l-euro ppreżentaw lill-BĊE, il-BĊE approva l-volum totali tal-muniti tal-euro intiżi għaċ-ċirkolazzjoni u l-muniti tal-euro għall-kolletturi mhux intiżi għaċ-ċirkolazzjoni għall-2021, fid-Deċiżjoni (UE) 2020/1997 tal-Bank Ċentrali Ewropew (BĊE/2020/57) (1).
                  
               
                     (3)
                  
                  
                     Skont l-Artikolu 3 tad-Deċiżjoni (UE) 2015/2332 tal-Bank Ċentrali Ewropew (BĊE/2015/43) (2), Stat Membru taż-żona tal-euro għandu jinnotifika lill-BĊE jekk id-domanda reali għall-muniti tal-euro aktarx li taqbeż il-volum approvat ta’ ħruġ ta’ muniti f’sena kalendarja u għandu jitlob approvazzjoni ad hoc għal volum addizzjonali ta’ ħruġ ta’ muniti f’dik is-sena kalendarja jekk iż-żieda fid-domanda għall-muniti tkompli.
                  
               
                     (4)
                  
                  
                     Fl-1 ta’ Settembru 2021, De Nederlandsche Bank, ukoll f’isem il-Ministeru tal-Finanzi tan-Netherlands, talab li l-volum ta’ muniti tal-euro li n-Netherlands jistgħu joħorġu fl-2021 jiżdied b’volum addizzjonali ta’ EUR 50 miljun minn EUR 0,1 miljun għal EUR 50,1 miljun biex ikun jista’ jwieġeb għal żieda mhux mistennija fid-domanda għall-muniti b’riżultat ta’ rilassament tal-miżuri ta’ lockdown tal-COVID-19, il-ftuħ mill-ġdid tal-ħwienet u effett staġjonali.
                  
               
                     (5)
                  
                  
                     Fit-8 ta’ Settembru 2021, Latvijas Banka talbet li l-volum ta’ muniti tal-euro li l-Latvja tista’ toħroġ fl-2021 jiżdied b’volum addizzjonali ta’ EUR 5,1 miljun minn EUR 5,7 miljun għal EUR 10,8 miljun biex ikun jista’ jwieġeb għal żieda mhux mistennija fid-domanda għall-muniti bħala riżultat tal-impatt tal-COVID-19 fuq iċ-ċirkolazzjoni tal-muniti fil-Latvja.
                  
               
                     (6)
                  
                  
                     Fl-4 ta’ Ottubru 2021, Národná banka Slovenska talbet li l-volum ta’ muniti tal-euro li s-Slovakkja tista’ toħroġ fl-2021 jiżdied b’volum addizzjonali ta’ EUR 2 miljun minn EUR 16 miljun għal EUR 18 miljun b’reazzjoni għal ħruġ nett ogħla ta’ muniti tal-euro meta mqabbel mal-2020 u l-2019 bħala riżultat tal-impatt tal-COVID-19 u domanda ogħla prevista għall-perjodu ta’ qabel il-Milied fl-2021.
                  
               
                     (7)
                  
                  
                     Fl-interess tal-effiċjenza, u b’deroga mill-Artikolu 3(7) tad-Deċiżjoni (UE) 2015/2332 (BĊE/2015/43) dwar it-talbiet speċifiċi għal approvazzjoni ad hoc għall-Latvja u s-Slovakkja, huwa xieraq li l-Kunsill Governattiv jimplimenta dawn il-modifiki billi jemenda d-Deċiżjoni (UE) 2020/1997 (BĊE/2020/57).
                  
               
                     (8)
                  
                  
                     Għalhekk, jenħtieġ li d-Deċiżjoni (UE) 2020/1997 (BĊE/2020/57) tiġi emendata kif meħtieġ,
                  
               ADOTTA DIN ID-DEĊIŻJONI:
         
            Artikolu 1
            Emendi
            It-tabella fl-Artikolu 2 tad-Decizjoni (UE) 2020/1997 (BĊE/2020/57) hija mibdula hekk kif gej:
            
                        (1)
                     
                     
                        ir-ringiela dwar il-Latvja hija ssostitwita b’li ġejja:
                        
                                    “Il-Latvja
                                 
                                 
                                    10,6
                                 
                                 
                                    0,2
                                 
                                 
                                    10,8”
                                 
                              
                  
                        (2)
                     
                     
                        ir-ringiela dwar in-Netherlands hija ssostitwita b’li ġejja:
                        
                                    “In-Netherlands
                                 
                                 
                                    50,0
                                 
                                 
                                    0,1
                                 
                                 
                                    50,1”
                                 
                              
                  
                        (3)
                     
                     
                        ir-ringiela dwar is-Slovakkja hija ssostitwita b’li ġejja:
                        
                                    “Is-Slovakkja
                                 
                                 
                                    16,0
                                 
                                 
                                    2,0
                                 
                                 
                                    18,0”
                                 
                              
                  
         
            Artikolu 2
            Dħul fis-seħħ
            Din id-Deċiżjoni għandha tidħol fis-seħħ fil-jum meta tiġi nnotifikata lid-destinatarji.
         
         
            Artikolu 3
            Destinatarji
            Din id-Deċiżjoni hija indirizzata lill-Istati Membri li l-munita tagħhom hija l-euro.
         
         
            Magħmul fi Frankfurt am Main, it-2 ta’ Novembru 2021.
            
               
                  Il-President tal-BĊE
               
               Christine LAGARDE
            
         
         
            (1)  Id-Deċiżjoni (UE) 2020/1997 tal-Bank Ċentrali Ewropew tal-24 ta' Novembru 2020 dwar l-approvazzjoni tal-volum ta' ħruġ ta' muniti fl-2021 (BĊE/2020/57) (ĠU L 410, 7.12.2020. 104).
         
            (2)  Id-Deċiżjoni (UE) 2015/2332 tal-Bank Ċentrali Ewropew tal-4 ta' Diċembru 2015 dwar il-qafas proċedurali għall-approvazzjoni tal-volum ta' ħrug ta' muniti tal-euro (BĊE/2015/43) (ĠU L 328, 12.12.2015, p. 123).